**Súkromná materská škola, V. Javorku 29/1, Žilina**



**Školský vzdelávací program**

**SOVIČKA**

|  |  |
| --- | --- |
| Názov ŠkVP: | **SOVIČKA** |
| Stupeň vzdelania: | predprimárne |
| Dĺžka štúdia: | 1-4 roky |
| Formy výchovy a vzdelávania: | Celodenná, poldenná, dištančná, osobitná |
| Vyučovací jazyk: | Slovenský |
| Predložený zriaďovateľovi: | 31.08.2023 |
| Prerokovaný v pedagogickej rade: | 12.06.2023 |
| Prerokovaný v rade školy: | 30.06.2023 |
| Vydaný dňa: | 01.09.2023 |

Mgr. Klára Chrenáková Ing. Ľubomír Gašperec

 riaditeľka MŠ zriaďovateľ

**Školský vzdelávací program je otvorený, bude sa vyhodnocovať a upravovať na základe skúseností pri realizácií formou písomného dodatku.**

**Záznamy o platnosti a revidovaní školského vzdelávacieho programu**

|  |  |  |
| --- | --- | --- |
|  Platnosť Revidovanie |  Dátum | Inovácie, zmeny, úpravy a pod. |
| Platnosť ŠkVP | 01.09.2023 | Vypracovanie nového školského vzdelávacieho programu |
| Reevidovaný | 01.09.2024 | Dodatok č. 1 podporné opatrenia |
|  |  |  |

ŠkVP vydala riaditeľka SMŠ, po prerokovaní v pedagogickej rade školy a po vyjadrení rady školy. Verejnosti je sprístupnený vo vstupnej chodbe pri hlavnom vchode.

Obsah

1. **Názov vzdelávacieho programu**......................................................................................................4
2. **Vymedzenie cieľov, poslania výchovy a vzdelávania** **a zameranie školy**...................................5

 2.1 Ciele a poslanie výchovy a vzdelávania...........................................................................................5

 2.2 Zameranie školy...............................................................................................................................6

 2.3 Výchova a vzdelávanie detí so ZZ a cudzincov ..............................................................................9

 2.4 Výchova a vzdelávanie detí povinne predprimárne vzdelávaných ...............................................10

 **3. Stupeň vzdelania, ktorý dosiahne absolvovaním školského vzdelávacieho programu**.............12

 **4**. **Dĺžka dochádzky a formy výchovy a vzdelávania** .......................................................................13

 **5**. **Učebné osnovy** ........................................................... .....................................................................14

 5.1 Východiská plánovania VVČ.......................................................................................................14

 **6**. **Hodnotenie detí**................................................................................................................................16

#

# **Názov Školského vzdelávacieho programu**

Názov školského vzdelávacieho programu je : **SOVIČKA**

Školský vzdelávací program materskej školy sa riadi požiadavkami Zákona č. 245/2008 o výchove a vzdelávaní /školský zákon/ a Štátneho vzdelávacieho programu.

# Sova je vo všeobecnosti považovaná za zviera predstavujúce múdrosť a za zviera, ktoré je mimoriadne snaživé. Sova sa po celý svoj život snaží o zdokonalenie seba, ale aj svojich blízkych. Práve v tomto častokrát vidí zmysel svojho života.

Počas celého predprimárneho vzdelávanie sa budeme z našich detí vytvoriť ,,sovičky“, ktoré zmenia svet okolo seba. Zmenia ho v prospech seba, ľudí okolo seba a tiež v prospech prírody. Tieto naše sovičky budú tvoriť neoddeliteľnú súčasť spoločnosti. Budú jej plnohodnotnými členmi bez ohľadu na ich individualitu a jedinečnosť.

# **2.** **Vymedzenie cieľov, zámerov a poslania výchovy a vzdelávania**

Školský vzdelávací program ,,SOVIČKA“ je vypracovaný v súlade so Štátnym vzdelávacím programom pre predprimárne vzdelávanie, rešpektuje podmienky materskej školy.

# **2.1 Ciele a poslanie výchovy a vzdelávania**

Vlastné ciele a poslanie výchovy a vzdelávania v našej materskej škole sme stanovili v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v školskom zákone, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov a pedagogických zamestnancov a vlastným zameraním školy.

Poslanie materskej školy upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a v znení neskorších predpisov podľa ktorého : „Materská škola podporuje osobnostný rozvoj detí v oblasti sociálno-emocionálnej intelektuálnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.“

***Poslaním našej materskej školy je v spolupráci s rodičmi detí a miestnou komunitou vychovávať zodpovedných, celoživotne sa vzdelávajúcich ľudí. Vyzbrojiť ich mravnými postojmi, ideálmi a hodnotovým systémom, schopnosťami, zručnosťami a vedomosťami potrebnými na úspešný život v  spoločnosti.***

**Vlastné ciele ŠkVP**

* Stimulovať učenie a socializáciu dieťaťa v období pred vstupom do základnej školy a zabezpečiť plynulý prechod detí z materskej školy do základnej školy (Otvorená hodina v ZŠ, stretnutie a diskusia s bývalými žiakmi materskej školy a pod...),
* Poskytnúť deťom bezpečné prostredie na preskúmanie rôznych situácií a vzťahov bez strachu z následkov a s právom na omyl,
* Uspokojovať a rozvíjať individuálne potreby detí s prihliadnutím na jeho individualitu a osobnosť,
* Poskytovať výchovu a vzdelávanie deťom so zdravotným znevýhodnením pomocou inklúzie a podporných opatrení,
* Vytvoriť prostredie, v ktorom bude každé dieťa rešpektované a akceptované s prihliadnutím na jeho jedinečnosť a individualitu.
* Vytvárať prostredníctvom metód prosociálnej výchovy priateľskú náladu, atmosféru, pochopenie a vzájomnú toleranciu inakosti (odlišnosti) každého dieťaťa.
* Prostredníctvom partnerskej komunikácie zapájať rodičov do diania triedy a materskej školy.
* Prostredníctvom školského vzdelávacieho programu sa budeme usilovať o rozvoj samostatných a zdravo sebavedomých detí (naučiť sa správne identifikovať a analyzovať problémy, navrhovať ich riešenia a vedieť ich riešiť, naučiť dieťa niesť zodpovednosť za svoje konanie, rešpektovať výsledok práce iného),
* Na základe vlastnej iniciatívy poznávať prírodu, jej zákonitosti a svoje miesto v nej
* Posilňovať úctu k rodičom a ostatným osobám, ku kultúrnym a národným hodnotám a tradíciám štátu

**2.2 Zameranie výchovy a vzdelávania**

Motto školy

**„Škola rešpektujúca a podporujúca deti, prírodu a zážitky“**

Zameraním našej materskej školy je zaviesť a využívať v čo najväčšej miere **environmentálnu výchovu** a **zážitkové učenie** na získavanie vedomostí, zručností a schopností. Našim zameraním je tiež viesť deti k tomu, aby si poznatky, zručnosti a schopnosti osvojovali pomocou konkrétnej situácie, činnosti a aktivít. A v neposlednom rade tiež vzbudiť u detí záujem o poznávanie niečoho nového, a s tým je spojené aj lepšie uplatňovanie získaných informácií v praxi. Chceme viesť deti ku kreativite, tímovej práci, sebapoznaniu, rešpektovaniu postojov iných detí a hlavne k rozvoju osobnosti. Podporujeme pozitívny vzťah k prírode, k sebe samému a k priateľovi.

Poznávanie flóry a fauny blízkeho okolia je predpokladom utvárania elementárnych základov environmentálneho povedomia a poskytuje možnosť na rozvíjanie environmentálneho cítenia. Kladný vzťah detí k živej aj neživej prírode rozvíjame priamym pozorovaním a zážitkovým učením, výletmi, vychádzkami do okolia, sadením a pozorovaním rastlín, sadením stromčekov a okrasných kríkov a starostlivosťou o rastliny

Vychádzame z toho, že je lepšie raz zažiť ako 100- krát počuť.

Výchovu k poznávaniu a ochrane životného prostredia chápeme ako:

* proces zušľachťovania človeka v oblasti citového a estetického vnímania prírody,
* ako proces pochopenia existujúcich zákonitosti v nej,
* ako ozdravovanie medziľudských vzťahov k všetkému živému,
* ako proces prijímania spoluzodpovednosti za stav a ďalší vývoj životného prostredia.

**V rámci environmentálnej výchovy poskytujeme dieťaťu** možnosť **rozvíjať sa integrovane** vo všetkých oblastiach rozvoja (t. j. **kognitívnej, sociálno – citovej, senzomotorickej),** cez vlastné zážitky majú možnosťspoznávať seba, ľudí okolo seba, prírodu a kultúru:

* **v oblasti kognitívnej** – získať primerané poznatky o ochrane prírody, vypestovať si základné návyky ekologického konania, spoznávať prírodu a jej význam,
* **v oblasti sociálno - citovej** – rozvíjať emocionálny vzťah k prírode, ochrane života, vnímať krásy prírody, vyjadriť svoje city k okoliu, naučiť sa niesť zodpovednosť za svoje konanie,
* **v oblasti senzomotorickej**– rozvíjať zmyslové vnímanie, koordináciu zmyslových a pohybových orgánov, rozvíjať motorické zručnosti a sebaobslužné, pracovné návyky potrebné pri ochrane prírody a životného prostredia.

**Cieľmi zamerania ŠkVP sú:**

* Vybudovať u detí záujem o životné prostredie,
* Utvárať u detí pozitívny vzťah k prírode a životnému prostrediu,
* Formou zážitkového učenia sa oboznamovať deti s prírodným a kultúrnym prostredím a rozvíjať popritom ich asertívne správanie a vôľové vlastnosti,
* Chápať potrebu ochrany životného prostredia prostredníctvom vytvárania nových vzorov správania sa jednotlivca i skupín k životnému prostrediu a získať poznatky, hodnoty a schopnosti na ochranu životného prostredia,
* Naučiť sa kontrolovať a regulovať svoje správanie, starať sa a chrániť svoje zdravie a  životné prostredie
* Vybudovať ovocnú a zeleninovú záhradu a podporiť tým záujem o zdravý životný štýl.
* Staraním sa o záhradu viesť deti k zodpovednosti.
* Využívať zážitky na získavanie poznatkov v čo najväčšej miere.

**Aktivity zamerané na environmentálnu výchovu:**

Naša materská škola svoje zameranie realizuje prostredníctvom nasledovných aktivít:

* Pravidelnými prechádzkami do okolia.
* Triedením odpadu v každej triede.
* Výsadbou a starostlivosťou o ovocné kríky v školskej záhrade.
* Pestovaním a starostlivosťou o drobnú zeleninu v školskej záhrade.
* Pravidelnou návštevou podujatí zameraných na ekológiu.
* Vypracovaním TÉMATICKÝCH KNÍH a úloh podľa ročného obdobia (viď príloha)
* Triedením odpadu.
* Ochutnávkou ovocia a zeleniny
* Pozorovaním života na stromoch, vo vode, pri vode
* Rozhovormi o prírode, materiáloch
* Hrami s puzzlami, pexesom,
* Vypracovaním pracovných listov,
* Pohybovými hrami v prírode
* A iné.

**Medzi silné stránky našej materskej školy patria:**

* Individuálny prístup
* Zážitkové učenie
* Inkluzívne vzdelávanie detí so ZZ
* Nízky počet detí v triede
* Špeciálny pedagóg
* Prítomnosť špeciálneho pedagóga počas celej VVČ
* Kvalifikovaný pedagógovia a ich flexibilita a zastupiteľnosť
* Spolupráca školského špeciálneho pedagóga s CŠPP a zariadeniami poradenstva a prevencie (meranie školskej zrelosti,  komunikačných schopností a zručnosti 3x do roka) a zapracovanie výsledkov do VVČ a individuálneho vzdelávania
* Spolupráca s CŠPP a zariadeniami poradenstva a prevencie
* Spolupráca s logopedickou ambulanciou v programe BYSTRUŠKY
* Pravidelný nákup digitálnych technológií a pomôcok do tried
* Školský dvor s rozlohou 2000m2
* Propagácia materskej školy cez sociálne siete

**2.3 Výchova a vzdelávanie detí so zdravotným znevýhodnením a cudzincov**

Do materskej školy sú prijímané aj deti so zdravotným znevýhodnením, ktoré definuje školský zákon. Všetky deti so zdravotným znevýhodnením sa vzdelávajú formou inklúzie v triedach spolu s ostatnými deťmi.

Všetky deti bez ohľadu na pohlavie, vierovyznanie, etnickú, jazykovú alebo kultúrnu príslušnosť, ekonomické zázemie a zdravotné znevýhodnenie majú rovnaký prístup k vzdelaniu. Všetky deti majú rovnaký nárok na tie isté podporné služby a rovnaký prístup.

SMŠ vytvára prostredie pre všetky deti, vrátane detí cudzincov. Pre deti cudzincov je osobitosťou výchovno-vzdelávacej činnosti aj osvojovanie si základov slovenského jazyka ako L2, tak, aby deti mali dostatočné a veku primerané komunikačné schopnosti v slovenskom jazyku.

V materskej škole je každý deň k dispozícií školský špeciálny pedagóg, ktorý minimálne 3x do týždňa absolvuje s každým dieťaťom individuálne sedenia počas ktorých zdokonaľujú, prehlbujú poznatky, schopnosti a zručnosti podľa individuálnych potrieb dieťaťa.

Špeciálny pedagóg vypracuje dieťaťu:

* na začiatku školského roka INDIVIDUÁLNY VZDELÁVACÍ PLÁN a PLÁN STRETNUTÍ NA ŠKOLSKÝ ROK, v ktorom sa zameria na tie oblasti, ktoré si to podľa diagnostických správ vyžadujú,
* každý štvrťrok v spolupráci s triednym učiteľom hodnotenie, ktoré je prekonzultované s rodičom.,
* ak si to zdravotné znevýhodnenie vyžaduje vypracuje zoznam podporných opatrení potrebných na výchovu a vzdelávanie ,
* Individuálny vzdelávací program pre dieťa so špeciálnymi výchovno-vzdelávacími potrebami alebo pre žiaka so špeciálnymi výchovno-vzdelávacími potrebami na základe odporúčaní zariadenia poradenstva a prevencie vypracuje pedagogický zamestnanec poverený riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy a po konzultácii so zákonným zástupcom,
* Individuálny vzdelávací program obsahuje podporné opatrenie a úpravy jednotlivých častí školského vzdelávacieho programu podľa špeciálnych výchovno-vzdelávacích potrieb dieťaťa, najmä úpravu obsahu, metód, foriem alebo spôsobu hodnotenia a spolupráce s odbornými zamestnancami.

Špeciálny pedagóg, triedny učiteľ, rodič a ostatný odborníci tvoria podporný tím, ktorého cieľom a zámerom je zabezpečiť dieťaťu so zdravotným znevýhodnením výchovu a vzdelávanie primerané jeho zdravotnému stavu, schopnostiam a zručnostiam.

**Výchova a vzdelávanie detí so zdravotným znevýhodnením prebieha prostredníctvom Školského vzdelávacieho programu ,,SOVIČKA“ s prihliadnutím na individualitu dieťaťa.**

Dieťaťu so zdravotným znevýhodnením môžu byť zavedené podporné opatrenia, ktorých cieľom je:

* prispôsobiť obsah, formu, metódy a prístupy potrebám dieťaťa,
* zabezpečiť rozvoj komunikačných, pohybových, emocionálnych, kognitívnych a sebaobslužných schopností,
* poskytnúť materiálno- technické prostredie a kompenzačné pomôcky, čím zabezpečiť primeraný spôsob výchovy a vzdelávania,
* podporovať fyzické a dušené zdravie a ich prevenciu,
	1. **Výchova a vzdelávanie detí povinne predprimárne vzdelávaných**

Pre dieťa, ktoré dosiahne do 31. augusta päť rokov je predprimárne vzdelávanie povinné. Povinné predprimárne vzdelávanie v materskej škole trvá jeden školský rok. Počas roka je deťom plniacim povinné predprimárne vzdelávanie meraná školská zrelosť a tiež logopedická starostlivosť

zariadením poradenstva a prevencie.

Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne.

Rodič dieťaťa, ktoré pokračuje v plnení povinného predprimárneho vzdelávania je povinný do 31. augusta roku, v ktorom dieťa dovŕšilo päť rokov predložiť riaditeľovi materskej školy:

* písomný súhlas príslušného zariadenia poradenstva a prevencie o pokračovaní plnenia predprimárneho vzdelávania,
* písomný súhlas všeobecného lekára pre deti a dorast o pokračovaní plnenia predprimárneho vzdelávania,
* informovaný súhlas zákonného zástupcu o pokračovaní plnenia predprimárneho vzdelávania.

Materská škola vzdeláva aj individuálnou formou výchovy a vzdelávanie. Je určená deťom, ktoré podľa zákona 245/2008 (školský zákon) spĺňajú podmienky pre povinné predprimárne vzdelávanie, ale:

* zdravotný stav mu neumožňuje dochádzať pravidelne do materskej školy alebo
* zákonný zástupca o to požiada.

V prípade individuálnej formy výchovy a vzdelávania je dieťaťu triednym učiteľom a školským špeciálnym pedagógom vypracovaný individuálny plán vzdelávania. Dieťa je povinné sa na konci polroka dostaviť na polročné preskúšanie. Triednym učiteľom je po preskúšaní vypracovaná správa, v ktorej posúdi či je plnení obsah individuálneho vzdelávania.

**Stupeň vzdelania, ktorý dosiahne absolvovaním školského vzdelávacieho programu**

Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole.

Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť.

Dokladom o získanom stupni vzdelania je osvedčenie o získaní predprimárneho vzdelania. Tento doklad vydá riaditeľ školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole. Doklad o absolvovaní predprimárneho vzdelávania dieťa získa počas slávnostnej rozlúčky s celou materskou školou.

Ak dieťa nedosiahne v školskom roku, v ktorom dovŕšilo šesť rokov školskú zrelosť môže rodič po predložení 3 dokladov ( viď podkapitola 2.4) požiadať riaditeľa školy o pokračovanie plnenia povinného predprimárneho vzdelávania. Jeho ďalšie vzdelávanie sa sústreďuje na odstránenie deficitov v rozvoji kľúčových kompetencií nevyhnutných na zvládnutie primárneho vzdelávania v základnej škole.

**4**. **Dĺžka dochádzky a formy výchovy a vzdelávania**

Dĺžka dochádzky dieťaťa do MŠ je niekoľkoročná, podľa požiadaviek zákonných zástupcov dieťaťa a kapacitných podmienok školy.

Spravidla je dĺžka dochádzky 1 – 4 roky. Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin.

Súkromná materská škola poskytuje deťom celodennú výchovu a vzdelávanie, v prípade záujmu zákonného zástupcu dieťaťa ponúkame možnosť poskytnúť dieťaťu aj poldennú starostlivosť.

Denná forma výchovy a vzdelávania sa môže uskutočňovať aj ako **dištančná** (vo výnimočnom stave, núdzovom stave alebo mimoriadnej situácie; pre deti, pre ktoré je predprimárne vzdelávanie povinné, ak kvôli zdravotnému stavu alebo iných závažných dôvodov nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov).

Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených školským zákonom.

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:

* hry a činnosti podľa voľby detí
* zdravotné cvičenia
* vzdelávacia aktivita
* pobyt vonku
* činnosti zabezpečujúce životosprávu (osobná hygiena, stravovanie, odpočinok)

Usporiadanie denných činností spracúva materská škola vo forme denného poriadku, ktorý:

* zabezpečuje vyvážené striedanie spontánnych hier a riadených činností,
* vytvára dostatočný priestor pre individuálne potreby a záujmy detí,
* zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok).
1. **Učebné osnovy**

Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.

**5.1.Východiská plánovania VVČ**

Výchovno-vzdelávaciu činnosť (ďalej VVČ) plánujú učiteľky týždenne, vychádzajú pri tom zo Štátneho vzdelávacieho programu pre predprimárne vzdelávanie v materských školách, metodických príručiek k jednotlivým oblastiam a v prípade detí so zdravotným znevýhodnením z Individuálneho vzdelávacieho programu.

Obsah i forma plánu VVČ je plne v kompetencii každej učiteľky.

Pri plánovaní cielených vzdelávacích aktivít zohľadňujú rovnomerné rozvrhnutie vzdelávacích oblastí, pričom vychádzajú z tabuľky uvedenej v prílohe 1 . V čase letných prázdnin sa výchovno-vzdelávacia činnosť plánuje a realizuje formou voľných hier a hrových činností.

 Pri plánovaní vychádzajú učiteľky z poznania aktuálnej úrovne detí, rešpektujú ich vekové a individuálne osobitosti,

Plánujú tematicky na základe týždenných podtém (viď príloha 2). Pri ich tvorbe sme zohľadnili záujmy a potreby detí. Pri samotnom plánovaní aktivít na konkrétny týždeň si učiteľky vyberajú výkonové štandardy zo ŠVP, ktoré prispôsobujú schopnostiam danej skupiny detí, pričom môžu (ale nemusia) využívať adaptácie výkonových štandardov jednotlivých vzdelávacích oblastí. Výkonové štandardy môžu deliť, ale i spájať do logicky integrovaných celkov. Je žiadúce, aby v rámci plánovania dochádzalo k vzájomnému prepájaniu vzdelávacích oblastí.

**Týždenný plán výchovno–vzdelávacej činnosti obsahuje:**

* Hlavnú tému mesiaca
* Podtému týždňa
* Zdravotné cvičenie,
* Hry a činnosti
* Vzdelávaciu oblasť,
* Výkonový štandard
* Vzdelávaciu aktivitu
* Pobyt vonku,

**Zápis do triednej knihy** sa vedie v listinnej podobe Do triednej knihy sa zapisuje reálne uskutočnená VVČ, zhrnutie činností prostredníctvom ktorých sa dosahovali výchovno-vzdelávacie ciele, súčasťou zápisu môžu byť aj organizačné formy. Záznamy do triednej knihy sa vedú denne, osobitne každou učiteľkou, vyučujúcou v danej triede, v minulom čase.

Pri plánovaní činnosti pre deti povinne predškolsky vzdelávané sa učiteľky riadia podľa metodického materiálu: *Povinné predprimárne vzdelávanie: Sprievodca cieľmi a obsahom*

Pri plánovaní činností a práce s deťmi inou národnosťou, prípadne cudzincami učiteľky používajú metodickú príručku: *Dieťa hovoriace iným jazykom: Možnosti kompenzačnej podpory v predškolskom vzdelávaní.*

Niektoré výkonové štandardy sa neobjavia v žiadnom tematickom týždni, ale sa dosahujú každodenne, priebežne počas celej dochádzky dieťaťa do materskej školy. Sú to niektoré výkonové štandardy zo vzdelávacej oblasti Človek a spoločnosť, Zdravie a pohyb, Jazyk a komunikácia a ďalších, zamerané najmä na utváranie, rozvíjanie a upevňovanie:

- kultúrnych, hygienických stravovacích a spoločenských návykov detí;

- zručností súvisiacich s osobnou hygienou a sebaobsluhou detí pri obliekaní a vyzliekaní,

- návykov súvisiacich s bezpečným správaním sa v cestnej premávke,

 - zručností v rozvíjaní hier a činností podľa výberu detí a

- priateľských vzťahov detí v hrách,

- komunikačných zručností.

**Rozšírená environmentálna výchova u detí 4-6 ročných (príloha 3)**

* deti v spolupráci s rodičmi dostanú na začiatku ročného obdobia Tematické knihy s úlohami, ktoré majú počas voľných chvíľ splniť.
* Po uplynutí časového obdobia si detí vypracované úlohy prinesú do škôlky, kde odprezentujú svoje úlohy a aktivity počas tohto obdobia.
* Deťom sa budú úlohy zakladať a na konci školského roka budú mať prehľad o tom čo sa naučili v materskej škole.

**Rozšírená environmentálna výchova u detí 2-3 ročných (príloha 4)**

* Deti v spolupráci s pani učiteľkami vypracujú jednotlivé úlohy, ktorých výsledky implementujú do jedného projektu.
* Projekt a úlohy v ňom budú zamerané vždy na dané ročné obdobie. Časové rozvrhnutie úloh z projektu je na pani učiteľkách, pričom ich môžu zahrnúť do aktivít počas celého dňa.
* Samotný projekt bude vždy zverejnený v šatni malej triedy.
* Úlohy projektu sú uvedené v prílohe 4

**6. HODNOTENIE DETÍ**

Učiteľky svoje hodnotenie zameriavajú najmä na proces, nie len na dosahovanie, alebo nedosahovanie vytýčených cieľov. Procesu hodnotenia predchádza získavanie informácií o deťoch a ich práci. Neporovnávajú deti medzi sebou, ale sledujú individuálny progres každého dieťaťa. K tomu slúžia:

* vypracované pracovné zošity a pracovné listy
* vypracovanie tematických kníh 4-6 ročných detí a projektov u 2-3 ročných detí
* pozorovanie detí a zapisovanie pozorovania (diagnostika)
* portfóliá detských, ktoré bude obsahovať
	+ práce z výtvarných a pracovných činností
	+ tematické knihy resp. fotodokumentáciu z projektov
	+ voliteľné práce
	+ u detí so ZZ pracovné listy vypracované počas individuálnych činností so špeciálnym pedagógom,
* a iné, podľa uváženia a možností každej učiteľky.

Cieľom hodnotenia vzdelávacích výsledkov detí v materskej škole je poskytnúť dieťaťu a jeho rodičom spätnú väzbu o tom, ako dieťa zvládlo danú problematiku, aké sú jeho pokroky, v čom má nedostatky, kde má rezervy. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Hodnotenie úrovne školskej zrelosti detí posledný rok pred zápisom do školy realizujú učiteľky v spolupráci s odborníkmi.

V súvislosti s hodnotením detí budeme:

* vyhodnocovať dochádzku a dôvody neprítomnosti detí v MŠ (zodp. triedne učiteľky najmä u detí, ktoré plnia povinné predprimárne vzdelávanie)
* vyhodnocovať adaptáciu detí na prostredie MŠ situačnou analýzou triedy 1x za polrok
* monitorovať socio-emocionálnu klímu triedy a priebežne ju vyhodnocovať
* viesť deti k sebahodnoteniu
* hodnotiť pripravenosť detí na ZŠ (odborníci z poradenského zariadenia)

**Príloha 1**

 **ROZVRH VZDELÁVACĆH OBLASTÍ**

|  |  |  |  |  |
| --- | --- | --- | --- | --- |
| **Týždne** **Dni**  | **1. týždeň** | **2. týždeň** | **3. týždeň** | **4. týždeň** |
| **Pondelok** | **Jazyk a komunikácia** | **Jazyk a komunikácia** | **Jazyk a komunikácia** | **Jazyk a komunikácia** |
| **Utorok** | **Matematika**  | **Matematika**  | **Matematika** | **Matematika** |
| **Streda** | **Človek a príroda****Umenie a kultúra****(HV)** | **Človek a príroda****Umenie a kultúra****(HV)** | **Človek a príroda****Umenie a kultúra****(HV)** | **Človek a príroda****Umenie a kultúra****(HV)** |
| **Štvrtok** | **Človek a svet práce****Umenie a kultúra****(VV)** | **Človek a svet práce****Umenie a kultúra****(VV)** | **Človek a svet práce****Umenie a kultúra****(VV)** | **Človek a svet práce****Umenie a kultúra****(VV)** |
| **Piatok** | **Zdravie a pohyb****Človek a spoločnosť** | **Zdravie a pohyb****Človek a spoločnosť** | **Zdravie a pohyb****Človek a spoločnosť** | **Zdravie a pohyb****Človek a spoločnosť** |

**Príloha 2**

**TÉMY ŠkVP**

|  |  |  |
| --- | --- | --- |
| **MESIAC** | **TÉMA** | **PODTÉMA** |
| **September** | **Moja materská škola** | **Vitaj v škôlke** |
|  |  | **Ja a moja rodina** |
|  |  | **Cesta do škôlky - DOPRAVA** |
|  |  | **Prišla jeseň** |
|  |  |  |
| **OKTÓBER** | **Jeseň pani bohatá** | **Plody a stromy na jeseň** |
|  |  | **Ovocie a zelenina na jeseň** |
|  |  | **Zdravá výživa** |
|  |  | **Starostlivosť o prírodu** |
|  |  | **Sviatky novembra** |
|  |  |  |
| **NOVEMBER** | **Svet okolo mňa** | **Farby jesene** |
|  |  | **Čím chcem byť - POVOLANIA** |
|  |  | **Predmety a ich vlastnosti** |
|  |  | **Vesmír** |
|  |  |  |
| **DECEMBER** | **VIANOČNÝ ČAS** | **Príde Mikuláš** |
|  |  | **Vianoce doma a v škôlke** |
|  |  | **Prišla zima** |
| **JANUÁR** | **V KRAJINE SNEHU** | **Zvieratá v zime** |
|  |  | **Zimné športy** |
|  |  | **Moje oblečenie v zime** |
|  |  | **Voda okolo mňa, čo sa deje s vodou v zime** |
|  |  |  |
| **FEBRUÁR** | **Poznám svoje telo** | **Ľudské telo** |
|  |  | **Zmysly** |
|  |  | **Starostlivosť o moje telo** |
|  |  | **Čas fašiangových karnevalov** |
|  |  |  |
| **MAREC** | **Kniha je môj kamarát** | **V krajine rozprávok – rozprávkové knihy** |
|  |  | **Soľ nad zlato – kuchárske knihy** |
|  |  | **Encyklopédie** |
|  |  | **Prišla jar** |
|  |  |  |
| **APRÍL** | **Vitaj Jar** | **Veľká noc – zvyky a tradície** |
|  |  | **Zvieratá a mláďatká na gazdovskom dvore** |
|  |  | **Vtáčiky na jar** |
|  |  | **Jarné kvety** |
|  |  | **Zvieratká v lese** |
| **MÁJ** | **Kde žijem** | **MAMA** |
|  |  | **Zem, na ktorej žijem** |
|  |  | **Slovensko** |
|  |  | **Mesto, v ktorom žijem** |
|  |  |  |
| **JÚN** | **Pri potôčku pri rybníčku** | **Zoologická záhrada** |
|  |  | **Hmyz okolo mňa** |
|  |  | **Zvieratká pri vode a v lese** |
|  |  | **Prišlo leto** |

**Príloha 3**

**Environmentálna výchova u detí 4-6 ročných**

**Environmentálna výchova u detí 4-6 ročných (príloha 3)**

|  |  |  |
| --- | --- | --- |
| **OBDOBIE** | **ČO MÁM UROBIŤ****(cieľ)** | **AKTIVITA** |
| **SEPTEMBER/OKTÓBER/ NOVEMBER****DECEMBER/ JANUÁR/ FEBRUÁR**MAREC/APRÍL/MÁJ**JÚN** | Naučili sa pozorovať prírodu okolo seba, spoznávať stromy, všímať si typické znaky jesene pri prechádzke.Naučili sa pomenovať zeleninu a prehlbujú si význam zdravej výživy a jej vplyvu na zdraviePorozumeli významu ochraňovania planéty na ktorej žijúVedia pomenovať a nájsť v prírode znaky zimyNaučili sa vnímať zvyky a tradície vo svojej rodine a v škôlke,Vedia vyjadriť svoje túžby, želania, pomenovať ichPoznajú zimné športy, vedia ich význam pre zdravie,Naučili sa tráviť čas s rodinou a najbližšímiVytvorili si vzťah ku knihám, majú svoju obľúbenú knihu resp. rozprávkuNaučili sa pomenovať a spoznávať kvety rastúce na jar, poznajú znaky jariVedia pomenovať znaky leta a činnosti, ktoré sa v tomto ročnom období robia | **Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku****Konkrétna úloha je určená a schválená na 1. pedagogickej rade daného školského roku** |

**Príloha 4**

**Environmentálna výchova u detí 2-3 ročných**

**Ročné obdobie: JESEŇ**

**Názov projektu: Jesenná príroda**

**Vzdelávacia oblasť: Človek a príroda**

**Cieľ: Oboznamovanie sa prírodou na jeseň, typickým počasím, aktivitami spojenými s prácou v záhrade na jeseň. Spoznávanie živočíchov, ktoré môžeme pozorovať v tomto ročnom období.**

**Úloha: Konkrétna úloha je určená a schválená na 1. pedagogickej rade daného školského roku**

**Ročné obdobie: ZIMA**

**Názov projektu: Život v zime**

**Vzdelávacia oblasť: Človek a príroda**

**Cieľ: Uvedomenie si ako funguje príroda a živočíchy v zime, ako pomáhať zvieratám v zime. Upevňovanie si poznatkov o zdravom životnom štýle a poznatkov o tom ako predchádzať chorobám.**

**Úloha: Konkrétna úloha je určená a schválená na 1. pedagogickej rade daného školského roku**

**Ročné obdobie: JAR**

**Názov projektu: Jarná záhrada**

**Vzdelávacia oblasť: Človek a príroda**

**Cieľ: Spoznávanie typických jarných kvetov, uvedomovanie si starostlivosti o nich a ich významu pre hmyz a iné živočíchy. Uvedomovanie si významu vody v prírode na jar.**

**Úloha: Konkrétna úloha je určená a schválená na 1. pedagogickej rade daného školského roku**

**Ročné obdobie: LETO**

**Názov projektu: Letná lúka**

**Vzdelávacia oblasť: Človek a príroda**

**Cieľ: Spoznávanie hmyzu a rastlín v prírode, uvedomovanie si ich významu pre človeka a živočíchy. Uvedomovanie si významu vody v prírode na jar.**

**Úloha: Konkrétna úloha je určená a schválená na 1. pedagogickej rade daného školského roku**